Diari Oficial de la Generalitat Valenciana


Sumari del DOGV 5038, del 29-06-2005 (2005/7411)

Informació pública de l'alternativa tècnica del programa d'actuació integrada per al desenvolupament de la unitat d'execució del sector SUD 45, del Pla General d'Ordenació Urbana de Vinaròs.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5038

Data del DOGV
:   29-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7411


Organisme emissor
:   Lormar Hotels, SL

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució del sector SUD 45, del Pla General d'Ordenació Urbana de Vinaròs. [2005/A7411]
  
La societat mercantil Lormar Hotels, SL, amb CIF O05359038 i domicili al carrer Degà López, n2 53 (CP 03048) de Santa Pola (Alacant), mitjançant el present anunci i per tal d'aplicar el que disposa l'article 48.c, en relació amb els articles 45 i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, fa saber:
  
Que ha presentat una alternativa tècnica del programa d'actuació integrada per al desenvolupament de la unitat d'execució del sector SUD 45, del Pla General d'Ordenació Urbana de Vinaròs, amb la delimitació següent:
  
El sector SUD 45 té forma irregular, el seu límit est és la línia de costa del mar Mediterrani, és més allargat en direcció est-oest i amb una amplària poc variable en direcció nord-sud. El sector té una superfície total de 131.199,67 hectàrees.
  
Amb tal fi, d'acord amb els articles 32.a) i b), 45, 48, 52 i 53 del text legal adés esmentat, s'ha presentat el programa d'actuació integrada corresponent per al desenvolupament de la unitat d'execució esmentada i la documentació pertinent, que inclou alternativa tècnica, memòria de programa, pla parcial de millora, avantprojecte d'urbanització, estudi d'impacte ambiental de l'actuació integrada corresponent a la unitat d'execució del sector SUD 45, i resguard de sol·licitud d'informe preliminar substitutiu de cèdula d'urbanització, junt amb les seues memòries corresponents i tota altra documentació, utilitzant-hi la via simplificada del procediment establit en l'article 48 de la Llei 6/1994, de 15 de novembre.
  
Així, s'ha protocol·litzat l'alternativa tècnica, amb memòria de programa, avantprojecte d'urbanització, pla parcial de millora, estudi d'impacte ambiental de l'actuació integrada corresponent a la unitat d'execució única del sector SUD 45 i sol·licitud d'informe preliminar substitutiu de cèdula d'urbanització, junt amb les seues corresponents memòries i la resta de documentació, a la Notaria de Luis Fernández Santana, per mitjà de l'acta de data 23 de juny de 2005, amb número de protocol 1.280; igualment, estan disponibles els exemplars a la Secció d'Urbanisme i Obres de l'Ajuntament de Vinaròs, per a la seua consulta, al Registre General de la qual s'ha lliurat el dia 23 de juny de 2005, amb número de registre d'entrada 012177, podent qualsevol persona, dins del termini de 20 dies comptadors des de l'endemà de la publicació del present anunci en el Diari Oficial de la Generalitat Valenciana, comparéixer a la notaria esmentada per a obtindre una còpia de l'acta o sol·licitar que li siga mostrada esta.
  
Així mateix, podrà consultar a l'Ajuntament, els dies hàbils en horari d'atenció al públic, les actuacions derivades de la documentació depositada en este i presentar davant d'ell, per a incorporar-les hi, tant al·legacions com alternatives tècniques que pretenguen competir amb l'exposada al públic, així com presentar proposicions juridicoeconòmiques per a executar qualsevol de les alternatives tècniques, en el termini de cinc dies següents comptadors des del venciment del termini de 20 dies adés indicat.
  
Expressament, es fa constar que el present anunci s'adreça, per tal de complir l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identificació dels quals no consta en la relació emesa pel Centre de Gestió Cadastral, així com a aquells el domicili dels quals figura en tal llistat com a la pròpia parcel·la cadastral, o simplement amb el nom del municipi.